Karl Gustaf Creutz

Karl Gustaf Creutz (4. toukokuuta 1787 Lapinjärvi – 4. joulukuuta 1851 Pernaja) oli suomalainen kreivi, juristi, tilanomistaja ja valtiopäivämies.

Creutzin vanhemmat olivat kapteeni, kreivi Karl Fredrik Creutz ja Anna Helena Ulfsparre ja puolisot vuodesta 1816 Agneta Lovisa Fredrika Ulfsparre (k. 1824) ja vuodesta 1826 Augusta Wrede (k. 1843). Creutz tuli ylioppilaaksi 1803 ja suoritti tuomarintutkinnon 1805, jolloin hän oli myös Turun hovioikeuden auskultantti. Hän toimi sittemmin tilanomistajana Pernajan Malmgårdin kartanossa. Creutz oli edustaja aatelissäädyssä Porvoon valtiopäivillä 1809.

Karl Gustaf Creutzin poika oli Turun ja Porin läänin kuvernööri, kreivi Carl Magnus Creutz.

Lähteet

 Suomalaiset juristit
Suomalaiset kreivit
 Suomen suuriruhtinaskunnan aatelissäädyn valtiopäivämiehet
 Porvoon valtiopäivät
 Vuonna 1787 syntyneet
 Vuonna 1851 kuolleet